《山居即事》
清代·吴湘

结庐幽境尽堪誇，青嶂疏篱一径斜。客到茶炉烧木叶，春来柴担斫山花。

白云深处环多岭，绿树丛中只几家。待到三秋枫似锦，高人亦自爱停车。

作者简介：山东沾化人，字衡湘，别字素轩。乾隆二十二年进士。曾任御史、吏科掌印给事中等职。山东有一知州，使两婿冒籍赴试中式，湘查明奏上，人皆称快。